sagorsarker/bangla-wikipedia huggingface dataset:
ফিঙ্গার স্পিন

ফিঙ্গার স্পিন (অফ স্পিনও বলা হয়) হল ক্রিকেট খেলায় বোলিংয়ের একটি ধরন। এটি ক্রিকেট বলের বিশেষ দিকে স্পিন করানোর জন্য সুনির্দিষ্টভাবে হাত এবং আঙুল ঘোরানোকে বোঝায়। অন্য আর একটি স্পিনের কৌশল, যেটি সাধারণত বিপরীত দিকে বল স্পিন করতে ব্যবহৃত হয়, সেটি হল রিস্ট স্পিন। যদিও ব্যতিক্রম রয়েছে, তবে ফিঙ্গার স্পিনাররা সাধারণত রিস্ট স্পিনারদের চেয়ে কম বল ঘোরায়। তবে কৌশলটি সরল এবং সহজেই আয়ত্ত করা যায় বলে, ফিঙ্গার স্পিনাররা অনেকটাই 
নির্ভুল বল করতে পারে।
"ফিঙ্গার স্পিন" নামটি কিন্তু সার্থক নাম নয়, যেহেতু বলে চরিত্রগত স্পিন তৈরির জন্য আঙুলের ক্রিয়াটি একটি গুরুত্বপূর্ণ অংশ নয়। ফিঙ্গার স্পিন কৌশলে বলটিকে ছাড়ার সময় হাতকে সম্পূর্ণরূপে সুপিনেটেড অবস্থানে (যাতে হাতের তালু ঊর্ধ্বমুখী হয় বা বাইরের দিকে থাকে) রাখা হয়, আঙুল থাকে বলের বাইরের দিকে (ডানহাতি বোলারের ডানদিকে)। যদি বল ছাড়ার সময় এই অবস্থানটি বজায় থাকে, আঙুলগুলি স্বাভাবিকভাবেই বলের দিকটি সঙ্কুচিত করে এবং ঘড়ির কাঁটার দিকে স্পিন তৈরি করে। বিখ্যাত ইংরেজ ফিঙ্গার স্পিন বোলার ডেরেক আন্ডারউড এইধরনের স্পিন বোলিংয়ের জন্য বিখ্যাত।
দুটি অন্য উপায়ে বলের উপরে অতিরিক্ত স্পিন করানো যেতে পারে: বলটি ছাড়ার ঠিক আগে প্রোনেটেড অবস্থান (যাতে হাতের তালু অধঃমুখী হয় বা ভেতরের দিকে থাকে) থেকে বাহুকে সুপিনেটেড অবস্থানে নিয়ে যাওয়া, এবং বল ছাড়ার মুহুর্তে কব্জিটির মোচড় বা প্রসার। দুটি কৌশলই স্পিনের প্রভাব বাড়িয়ে তোলে। একজন স্পিন বোলার যত ধীরে বল ছাড়ে, বলের ঘূর্ণির একই হার বজায় রাখতে তাকে আরও সক্রিয়ভাবে বলে স্পিন দেওয়ার চেষ্টা করতে হবে।
যদিও ডানহাতি এবং বাঁ হাতি উভয় বোলারই একই কৌশলে ফিঙ্গার স্পিন (যদিও পার্শ্বীয়ভাবে ওল্টানো, যেমন আয়নাতে দেখা যায়) বল করে, এই জাতীয় বোলারদের প্রায়শই আলাদা বিভাগে রাখা হয়, কারণ ক্রিকেট পিচে বল পড়ার পর বলের স্পিন করার দিকটি পৃথক:
সরলতার জন্য, এই নিবন্ধের বাকি অংশটিতে ধরা হয়েছে ডানহাতি ফিঙ্গার স্পিনার ডানহাতি ব্যাটসম্যানকে বল করছে।
তবে, ক্রমবর্ধমানভাবে, পার্থক্যটি অবশ্যই প্রচলিত ফিঙ্গার স্পিনার এবং অপ্রচলিত ফিঙ্গার স্পিনারদের মধ্যে তৈরি করা উচিত, বিশেষত দুসরা এবং ক্যারাম বলের মত বোলিং উদ্ভাবনের সাথে, যার জন্য বলের উপর একটি পৃথক গ্রিপ (বলটি ধরার কৌশল) প্রয়োজন (এবং ফলস্বরূপ একটি ভিন্ন বোলিং কৌশল)।
বোলিংয়ের এই ধরনের শৈলীকে এইভাবে শ্রেণিবদ্ধ করা যেতে পারে:
অন্যান্য ধরনের ফিঙ্গার-স্পিনও রয়েছে, তবে এই বিভাগটি প্রধানত আধুনিক আন্তর্জাতিক ক্রিকেটে ব্যবহৃত প্রধান ধরনের ফিঙ্গার স্পিনের নির্দেশিকা হিসাবে দেখা উচিত। অনেকে হয়তো এই তালিকায় মুত্তিয়া মুরালিধরনের মত স্পিনারকে যুক্ত করবেন, এবং যদিও তাঁর স্টক বলটি ডান হাতের অফ-ব্রেক, এই ধরনের বোলিং কৌশলটি অপ্রচলিত রিস্ট স্পিন হিসাবে আরও ভালভাবে বর্ণনা করা যেতে পারে, যেখানে বলের ঘূর্ণন তৈরি করতে আঙুলের চেয়ে হাতের কব্জি অনেক বেশি জড়িত।
ক্রিকেট মাঠ

একটি ক্রিকেট মাঠ হল একটি বৃহৎ তৃণআচ্ছাদিত মাঠ, যেখানে ক্রিকেট খেলা অনুষ্ঠিত হয়। যদিও আকারে সাধারণত উপবৃত্তের মত, এর মধ্যেও আবার বিভিন্ন ধরন রয়েছে: কিছু প্রায় নিখুঁত বৃত্তের মত, কিছু লম্বাটে উপবৃত্তাকার এবং কিছু সম্পূর্ণ অনিয়মিত আকারের,- যার কোনও প্রতিসাম্য নেই – তবে তাদের সকলেরই সম্পূর্ণ বক্র সীমানা থাকে, তার কোন ব্যতিক্রম হয়না। মাঠের জন্য কোনও নির্দিষ্ট মাত্রা থাকেনা তবে এর ব্যাস সাধারণত ৪৫০ ফুট (১৩৭ মি) এবং ৫০০ ফুটের (১৫০ মি) মধ্যেই হয়। বড় খেলাগুলির মধ্যে ক্রিকেট একটু অস্বাভাবিক (গল্ফ, অস্ট্রেলীয় রুলস ফুটবল এবং বেসবল সহ) যেখানে পেশাদার খেলার জন্য নির্দিষ্ট আকারের কোনও স্থিরীকৃত নিয়ম নেই। বেশিরভাগ মাঠে, একটি দড়ি দিয়ে মাঠের পরিধি নির্দিষ্ট করা হয় এবং সেটি "বাউন্ডারি" নামে পরিচিত।
সীমানার মধ্যে এবং সাধারণত যতটা সম্ভব কেন্দ্রের কাছাকাছি, থাকে "বর্গক্ষেত্র", যেটি সাবধানে প্রস্তুত ঘাসের একটি অঞ্চল। সেখানে ক্রিকেট পিচ প্রস্তুত করে খেলার জন্য চিহ্নিত করা হয়। পিচের মধ্যে ব্যাটসম্যান তাকে করা বলকে ব্যাট দিয়ে মারে এবং রান করার জন্য দুই পাশের উইকেটের মধ্যে দৌড়োয়, ফিল্ডিং দল এটিকে প্রতিরোধ করতে বলটি যে কোন এক দিকের উইকেটে ফিরিয়ে দেওয়ার চেষ্টা করে।
আইসিসি, প্রমাণ খেলার শর্তাবলীতে, আন্তর্জাতিক খেলাগুলির জন্য খেলার মাঠের সর্বনিম্ন এবং সর্বাধিক আকার নির্ধারণ করে দিয়েছে। আইসিসির আইন ১৯.১.৩ অনুযায়ী পুরুষদের টেস্ট ম্যাচ খেলার শর্তগুলির পাশাপাশি আইসিসি পুরুষদের এক দিবস আন্তর্জাতিক খেলার শর্তগুলির বিবরণ: ১৯.১.৩ লক্ষ্য থাকবে প্রতিটি ক্ষেত্রে খেলার মাঠের আকার সর্বাধিক করা। বাউন্ডারির আকারের সাপেক্ষে, কোনও বাউন্ডারি ৯০ গজের (৮২.২৯ মিটার) বেশি হবে না, এবং কোনও বাউন্ডারি ব্যবহৃত পিচের কেন্দ্র থেকে ৬৫ গজের (৫৯.৪৩ মিটার) চেয়ে কম হওয়া উচিত নয়।তদতিরিক্ত, শর্তানুযায়ী "দড়ি" এবং আশেপাশের বেড়া বা বিজ্ঞাপন বোর্ডের মধ্যে সর্বনিম্ন তিন গজ ব্যবধান থাকা প্রয়োজন। এর ফলে খেলোয়াড়েরা বল ধরার জন্য ঝাঁপ দিলে তাদের চোটের ঝুঁকি থাকবেনা।
শর্তগুলিতে একটি প্রাচীনত্বের ধারা রয়েছে, যার ফলে ২০০৭ সালের অক্টোবরের আগে নির্মিত স্টেডিয়ামগুলি ছাড় পেয়েছে। তবে বেশিরভাগ স্টেডিয়াম যেগুলিতে নিয়মিত আন্তর্জাতিক খেলা হয়, সেগুলি সহজেই ন্যূনতম মাপকাঠি পূরণ করে।
একটি সাধারণ টেস্ট ম্যাচ স্টেডিয়াম এই সংজ্ঞায়িত সর্বনিম্নের চেয়ে বড় হয়, যেখানে বেশি ঘাস থাকবে (যেখানে সোজা দিকে বাউন্ডারির মাপ প্রায় ৮০ মিটার)। বিপরীত দিকে, একটি ফুটবল মাঠে মাত্র ঘাস থাকলেই চলে, এবং একটি অলিম্পিক স্টেডিয়ামে এর ৪০০ মিটার দৌড় পথের মধ্যে পরিমাণ ঘাস থাকে, অর্থাৎ ক্রিকেটের উদ্দেশ্যে তৈরি না হওয়া স্টেডিয়ামগুলিতে আন্তর্জাতিক ক্রিকেট খেলা সম্ভব নয়। যাইহোক, স্টেডিয়াম অস্ট্রেলিয়া, যেখানে ২০০০ সালে সিডনি অলিম্পিকের আয়োজন করা হয়েছিল, সেখানে দৌড়পথটি তৃণাচ্ছাদিত করা হয়েছিল এবং ৩০,০০০টি আসন সরিয়ে নিয়ে মাঠটিকে ক্রিকেট খেলার যোগ্য করা হয়েছিল, এতে খরচ পড়েছিল অস্ট্রেলীয় $৮০ মিলিয়ন এই কারণে প্রচলিত ক্রিকেট খেলিয়ে দেশগুলির বাইরে সাধারণত ক্রিকেট খেলার আয়োজন করা যায় না। এখন কানাডা, সংযুক্ত আরব আমিরাত এবং কেনিয়ার মতো কয়েকটি টেস্ট না খেলা দেশ, টেস্ট খেলার মানের স্টেডিয়াম তৈরি করেছে।
প্রলোভনকারী

প্রলোভনকারী (, উত্তেজক নামেও পরিচিত) বেলজিয় চিত্রকর র‍্যনে মাগ্রিত কর্তৃক অঙ্কিত পরাবাস্তব চিত্রকর্ম। ম্যাগ্রিট চিত্রটির তিনটি সংস্করণ অঙ্কন করেছিলেন। প্রথমটি ১৯৫০ সালে আঁকা হয়, দ্বিতীয়টি ১৯৫১ সালে এবং তৃতীয়টি বেলজিয়ামের ব্রাসেলসে ১৯৫৩ সালে আঁকা হয়। ১৯৫০ সালের চিত্রটি বর্তমানে যুক্তরাষ্ট্রের ভারজিনিয়ার চারুকলা যাদুঘরে এবং শেষ অঙ্কিত চিত্রটি একজনের ব্যক্তিগত সংগ্রহে সংরক্ষিত।
চিত্রটি ক্যানভাসে গাঢ় নীল ও হালকা আকাশী নীল রঙের পটভূমিতে অঙ্কিত। চিত্রে নীল মেঘময় উজ্জ্বল আকাশের বিপরীতে সমুদ্রে ভাসমান সম্পূর্ণ পাল তোলা নৌযানের প্রতিকৃতি চিত্রায়িত হয়েছে। নৌযানের প্রতিকৃতি সমুদ্রের ঢেউয়ে পরিপূর্ণ।
রাজ্য সড়ক ৮ (পশ্চিমবঙ্গ)

৮ নং রাজ্য সড়ক হল ভারতের পশ্চিমবঙ্গের একটি রাজ্য সড়ক। এই রাজ্য সড়কটির দ্বারা পুরুলিয়া, বাঁকুড়া, পূর্ব বর্ধমান ও নদিয়ার বিভিন্ন শহর যুক্ত হয়েছে।
৮ নং রাজ্য সড়ক সাঁওতালডিহি থেকে শুরু হয়ে চেলিয়ামা, রঘুনাথপুর, শান্তিপুর, শালতোড়া, ছাতনা, বাঁকুড়া, বেলিয়াতোড়, সোনামুখী, পাত্রসায়ের, খণ্ডঘোষ, মির্জাপুর, কুড়মুন, কুসুমগ্রাম, নাদনগ্রাম, কৃষ্ণনগর, কৃষ্ণগঞ্জ হয়ে মাঝদিয়া পর্যন্ত সংযুক্ত। ৮ নং রাজ্য সড়কের মত দৈর্ঘ্য ২৯২ কিমি।
রাজ্য সড়কটির বিভিন্ন জেলার মধ্যে দিয়ে অতিক্রান্ত পথ:
পুরুলিয়া জেলা (০ – ৫৮ কিমি)
বাঁকুড়া জেলা (৫৮ – ১৭০ কিমি)
পূর্ব বর্ধমান জেলা (১৭০ – ১৯৬ কিমি)
নদিয়া জেলা (১৯৬ – ২৯২ কিমি)
নিম্নলিখিত তথ্যছকে সড়কটির বিভিন্ন অংশকে বিভিন্ন বিভাগে বিভক্ত করে দেখানো হলো।
সৈয়দ মমতাজ আলী

সৈয়দ মমতাজ আলি দেওবন্দী (২ সেপ্টেম্বর ১৮৬০ - ১৫ জুন ১৯৩৫) একজন ভারতীয় সুন্নি মুসলিম পণ্ডিত। তিনি দারুল উলুম দেওবন্দের প্রাক্তন ছাত্র ছিলেন। তিনি তার স্ত্রীর সাথে শুরু মুহাম্মাদি বেগম নারী অধিকার কাজ অগ্রগামীর করা বলা যেতে পারে।
সৈয়দ মমতাজ আলি ১৯৬০ সালের ২৭ সেপ্টেম্বর দেওবন্দে জন্মগ্রহণ করেছিলেন। তিনি মাহমুদ হাসান দেওবন্দির সহকর্মী এবং সমসাময়িক ছিলেন এবং মুহাম্মদ ইয়াকুব নানুতুবি ও মুহাম্মদ কাসেম নানুতুবির নিকট দারুল উলুম দেওবন্দে পড়াশোনা করেছিলেন।
দেওবন্দ মাদ্রাসা থেকে স্নাতক শেষ করার পরে মমতাজ আলি লাহোরে চলে যান এবং একটি প্রকাশনা সংস্থা "দারুল ইসহাত" প্রতিষ্ঠা করেন। ১৯৯৮ সালের ১ জুলাই তিনি স্ত্রী মুহাম্মদি বেগমের সম্পাদনায় "তাহজিব-ই-নিসওয়ান" একটি সাময়িকী প্রকাশ করেন। এই সাময়িকীটি পরে ১৯৪৯ সালে বন্ধ করে দেওয়া হয়েছিল। ১৯৯৮ সালে, তিনি লাহোরে "রিফাহ-এ-আম প্রেস" নামে একটি প্রকাশনা শুরু করেন যা লাহোরের প্রথম প্রেসে বলা হয় যার মালিক ছিলেন একজন মুসলিম। ১৯০৫ সালে তিনি একটি সাময়িকী, "মুশর-ই-মাদার" (মাতা উপদেষ্টা) , এবং ১৯০৯ সালে শিশুদের সাময়িকী "ফুল" প্রকাশের মাধ্যমে উর্দু ভাষায় শিশুদের সাহিত্যের ভিত্তিপ্রস্তর স্থাপন করেন।
মমতাজ আলি ১৯৩৪ সালে ব্রিটিশ ভারত সরকার দ্বারা "শামস-উল-উলামা" উপাধিতে ভূষিত হয়েছিলেন। 
মমতাজ আলি ১৯৩৫ সালের ১৫ জুন লাহোরে মারা যান।
কুমারগঞ্জ রেলওয়ে স্টেশন

কুমারগঞ্জ রেলওয়ে স্টেশন ভারতের পশ্চিমবঙ্গের হাওড়া–নিউ জলপাইগুড়ি রেলপথের একটি রেলওয়ে স্টেশন। কুমারগঞ্জ নামটি কুমার (কুমোর) ও গঞ্জ (বাজার) শব্দদুটি দ্বারা গঠিত হয়েছে। এই স্টেশনটি ভারতের উত্তর-পূর্ব সীমান্ত রেলের কটিহার রেলওয়ে বিভাগে অবস্থিত।
আল সুমামাহ স্টেডিয়াম

আল সুমামাহ স্টেডিয়াম ( "Malʿab ath-Thumāma") হচ্ছে একটি ফুটবল স্টেডিয়াম, যা কাতারের আল সুমামাহ এলাকায় অবস্থিত। এটি কাতারে আয়োজিত ২০২২ ফিফা বিশ্বকাপের একটি মাঠ।
অবকাঠামো নকশাটি তৈরী করেন, আরব ইঞ্জিনিয়ারিং ব্যুরো'র ইব্রাহিম এম. জাইদাহ। স্টেডিয়ামের অবকাঠামো নকশায় ঐতিহ্যবাহী "টুপি"র নকশাকে প্রতিফলিত করা হয়েছে।
সিঁদুর দান

সিঁদুর দান হিন্দু বিবাহের একটি গুরুত্বপূর্ণ পর্ব। সম্প্রদান ও যজ্ঞানুষ্ঠান শেষে এটি সম্পন্ন হয়। সিঁদুর দান পর্বে বর কনের সিঁথিতে সিঁদুর দান করে।
নিয়মানুযায়ী কনেকে, দর্পন বা পয়সা দিয়ে সিঁদুর দান করা হয়। সিঁদুর দানের পর কনের মুখ লজ্জা বস্ত্র দিয়ে ঢেকে দেয়া হয়। এরপর সেই কাপড় সরিয়ে বরই প্রথম কনের মুখ দেখে। সিঁদুর দিয়ে বিবাহ চিহ্ন পরানো একজন হিন্দু নারীর জীবনে অতি তাৎপর্যপূর্ণ একটি ঘটনা। এরপর থেকেই স্ত্রী তার স্বামীর জীবিতাবস্থায় সিঁথিতে সিঁদুর পরতে পারে। 
সম্প্রদান ও যজ্ঞানুষ্ঠান শেষে কোন কারণে যদি সিঁদুর পরানোর পর্বটি সম্পন্ন না হয়, তাহলে অনেক স্থানে পরদিন বাসি বিয়ে অনুষ্ঠানে কনের সিঁথিতে সিঁদুর পরানো হয়। এটি বাঙ্গালী বিবাহের একটি পুরনো প্রথা।
রসিয়া নদী

রসিয়া নদী বা রসেয়া নদী বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি নদী।
রসিয়া নদী মির্জাপুর ইউনিয়নের বিলাঞ্চল থেকে উৎপত্তি লাভ করেছে। অতপর নদীটি রসিয়া, মালিগাও অতিক্রম করেছে এবং রাধানগর রয়সা বিলের পানি গ্রহণ করে রাধানগর ইউনিয়নের দক্ষিণ দুর্গাপুর গ্রামের কাছে টাঙ্গন নদীতে পতিত হয়েছে।
স্বাধীনতা জাদুঘর (ভোলা)

স্বাধীনতা জাদুঘর বাংলাদেশের ভোলার বাংলাবাজারে অবস্থিত একটি জাদুঘর ও গবেষণাগার। এ জাদুঘরে ব্রিটিশ বিরোধী আন্দোলন থেকে শুরু করে স্বাধীনতা আন্দোলন পর্যন্ত পর্যন্ত বিভিন্ন ঘটনাবলীর তথ্য ও তথ্যচিত্র সংরক্ষণ ও প্রদর্শন করা হয়।
বাংলাদেশের তৎকালীন বাণিজ্যমন্ত্রী তোফায়েল আহমেদের মায়ের নামে ভোলার বাংলাবাজারে প্রতিষ্ঠিত ফাতেমা খানম কমপ্লেক্সে ২০১৫ সালের দিকে জাদুঘরটির নির্মাণকাজ শুরু হয়। এর ভিত্তিপ্রস্তর স্থাপন করেছিলেন তৎকালীন অর্থমন্ত্রী আবুল মাল আবদুল মুহিত। ইতিহাসবিদ ড. মুনতাসীর মামুন সহ বেশ কয়েকজন গবেষক জাদুঘরটি সংগ্রহশালা সমৃদ্ধকরণের কাজ করেন।
মুক্তিযুদ্ধের ইতিহাস সংরক্ষণে ভোলার বাংলাবাজারে অবস্থিত এই জাদুঘরটি রাষ্ট্রপতি মো. আবদুল হামিদ ২০১৮ সালের ২৫শে জানুয়ারী উদ্বোধন করেন।
ভোলার স্বাধীনতা জাদুঘরে বাঙালির ঐতিহ্য, মুক্তিযুদ্ধ ও বঙ্গবন্ধুর অবদানের দুর্লভ তথ্যচিত্র সংরক্ষণ করা হয়েছে। বাংলাদেশের স্বাধীনতা অর্জনের ৮০ বছরের ধারাবাহিক প্রক্রিয়া তথ্য, চিত্র ও ডিজিটাল তথ্যচিত্রের মাধ্যমে প্রদর্শন করা হয়।
জাদুঘরটিতে তিনটি গ্যালারি রয়েছে। প্রথম তলার গ্যালারিতে এক পাশে ইতিহাস এতিহ্য, প্রত্নতাত্ত্বিক নিদর্শন, ব্রিটিশবিরোধী আন্দোলন, ’৪৭-এ দেশভাগ ও ভাষা আন্দোলনের দুর্লভ ছবি ও তথ্য রয়েছে। অপর পাশে রয়েছে গ্রন্থাগার ও গবেষণাগার। এছাড়া ওই একই তলায় রয়েছে মাল্টিমিডিয়া ডিসপ্লে হলরুম। দ্বিতীয় তলায় রয়েছে ভাষা আন্দোলন থেকে মুক্তিযুদ্ধের আগ পর্যন্ত ইতিহাসের মুহূর্তগুলোর চিত্রকল্প। তৃতীয় তলায় রয়েছে যুক্তফন্ট, ’৫৮-এর আন্দোলন, পাকিস্তানের সামরিক শাসন, ’৬৬-এর আন্দোলন, ’৬৯-এর গণআন্দোলন, ’৭০-এর নির্বাচন, ৭ মার্চের ভাষণ, ’৭১-এর মুক্তিযুদ্ধ, বঙ্গবন্ধুর বিভিন্ন সময়ের দুর্লভ আলোকচিত্র। এছাড়া বঙ্গবন্ধুর সকল ভাষণের অডিও ও ভিডিওর ডিজিটাল প্রদর্শনীও রয়েছে এখানে।
টেনিস বলের ক্রিকেট

টেনিস বলের ক্রিকেট ক্রিকেট খেলারই একটি রূপ যাতে টেনিস বল ব্যবহার করে খেলা হয়। ভারত, পাকিস্তান, বাংলাদেশ শ্রীলঙ্কা এবং নেপাল এর মতো দক্ষিণ-এশীয় ক্রিকেটে খেলিয়ে দেশগুলিতে এই ধরনের ক্রিকেট খেলা খুব জনপ্রিয়। ইউএই, ওমান, বাহারিন কাতার এবং সৌদি আরব এর মতো মধ্য প্রাচ্যের দেশগুলিতে দক্ষিণ-এশীয় দেশের কর্মরত বিশেষজ্ঞদের কারণে এবং যুক্তরাষ্ট্র এবং কানাডার অভিবাসীদের কারণে সে সব দেশেও এই প্রকার ক্রিকেটের চল রয়েছে। এটি সাধারণত তরুণরা খেলে থাকেন। প্রচলিত শক্ত ক্রিকেট বলের তুলনায় এই টেনিস বলে খেলা তুলনায় সহজ। টেনিস বল নরম হওয়ায় আঘাত প্রাপ্তির সম্ভাবনা অনেক কম হয় এবং তাঁরা নিরাপদ বোধ করেন।
ঘনবসতিপূর্ণ ভারত এবং পাকিস্তানি শহরে যেমন করাচি, কলকাতা, লাহোর এবং মুম্বাই এ যেখানে ক্রিকেট খেলার মাঠ এবং প্রতিরক্ষামূলক সরঞ্জামগুলি সাধারণের কাছে সহজলভ্য নয়, সেই রকম শহরেই টেনিস বলের ক্রিকেটের সূচনা হয়েছিল। এটি ১৯৯০ এর দশকের গোড়ার দিকে জনপ্রিয় হয়ে ওঠে এবং শচীন তেন্ডুলকর, ওয়াসিম আকরাম এবং শোয়েব আখতার এর মতো ক্রিকেটারদের প্রতিভার বিকাশ ঘটাতে তাঁদের অল্প বয়সে এই প্রকার ক্রিকেটের অবদান রয়েছে। 
এই খেলাটিতে টেনিস বল এর আরও কঠিন সংস্করণ ব্যবহৃত হয়। খেলায় ওভার সংখ্যা হয় ছয় থেকে পঁচিশের মধ্যে যে কোনও সংখ্যক। বলটি পেশাদার ক্রিকেট বলের মতো শক্ত নয় বিবেচনা করে গ্লাভস, প্যাড এবং হেলমেটের মতো প্রতিরক্ষামূলক সরঞ্জাম ব্যবহার ঐচ্ছিক। এই রকমের ক্রিকেটে বেশিরভাগ ক্ষেত্রে খেলার মাঠ হয় কোনও রাস্তা অথবা কম্পাউন্ড। এই জাতীয় পরিস্থিতিতে পিচিং ক্যাচ বা ঐ জাতীয় অন্য কোনও কোনও স্থানীয় নিয়ম থাকতে পারে। ভারতে এই খেলায় ব্যবহৃত টেনিস বলগুলি হতে পারে নোডেনস, কসকো অথবা ভিকি। মার্কিন যুক্তরাষ্ট্র এবং কানাডার মতো অন্যান্য দেশে সেটি হতে পারে উইলসন অথবা স্ল্যাজেঞ্জার। এটিই ক্রিকেটের একমাত্র ফর্ম যেখানে প্রকৃত ক্রিকেটের নিয়মগুলি সাধারণতভাবে প্রয়োগ করা হয় না।
টেনিস বলের ক্রিকেট খেলা প্রথম শ্রেণীর ম্যাচ অথবা এক দিবসীয় ম্যাচের তুলনায় যেহেতু সংক্ষিপ্ত সংস্করণ হিসাবে বিবেচনা করা যায় তাই সেগুলি সপ্তাহান্তের বিনোদনমূলক খেলার জন্য বিশেষভাবে উপযুক্ত। দক্ষিণ এশিয়ার শহর ও গ্রামে এটি সাধারণত রাস্তায় এবং রাস্তার বাইরে অথবা কৃষিক্ষেতে খেলা হয়। মধ্য প্রাচ্যের দেশগুলিতে এটি সাধারণত খোলা মরুভূমিতে খেলা হয়। অন্যদিকে মার্কিন যুক্তরাষ্ট্র এবং কানাডায় বেসবল ডায়মন্ড গ্রাউন্ড ব্যবহার করা হয়।
অনেক আন্তর্জাতিক ক্রিকেটার টেনিস বলের ক্রিকেটার হিসাবে যাত্রা শুরু করেছিলেন। সুনীল গাভাস্কার গলি ক্রিকেট খেলতেন এবং মাঠের 'ভি' অঞ্চলে তাঁর বেশি স্কোর হওয়ার কারণের পেছনে এই রকম খেলার পরোক্ষ ভূমিকা ছিল। কেদার যাদব টেনিস বল টুর্নামেন্টের কল্যাণে কয়েক বছরের মধ্যে খেলায় শীর্ষে উঠেছিলেন।
হাইতি জাতীয় ফুটবল দল

হাইতি জাতীয় ফুটবল দল (, ) হচ্ছে আন্তর্জাতিক ফুটবলে হাইতির প্রতিনিধিত্বকারী পুরুষদের জাতীয় দল, যার সকল কার্যক্রম হাইতির ফুটবলের সর্বোচ্চ নিয়ন্ত্রক সংস্থা হাইতিয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৩৪ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৫ সালের ২২শে মার্চ তারিখে, হাইতি প্রথমবারের মতো আন্তর্জাতিক খেলায় অংশগ্রহণ করেছে; হাইতির পর্তোপ্রাঁসে অনুষ্ঠিত উক্ত ম্যাচে হাইতি জ্যামাইকার কাছে ২–১ গোলের ব্যবধানে পরাজিত হয়েছে।
১০,৫০০ ধারণক্ষমতাবিশিষ্ট সিলভিও কাতোর স্টেডিয়ামে "লে গ্রেনাদিয়ে" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হাইতির রাজধানী পর্তোপ্রাঁসে অবস্থিত। বর্তমানে এই দলের ম্যানেজারের দায়িত্ব পালন করছেন মার্ক কোলাত এবং অধিনায়কের দায়িত্ব পালন করছেন সারস্কো সেলো সোফিয়ার গোলরক্ষক জন প্লাসিদে।
হাইতি এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৭৪ ফিফা বিশ্বকাপের প্রথম পর্বে অংশগ্রহণ করা। অন্যদিকে, কনকাকাফ গোল্ড কাপে হাইতি অন্যতম সফল দল, যেখানে তারা ১টি (১৯৭৩) শিরোপা জয়লাভ করেছে।
এমানুয়েল সানোন, পিয়ের রিচার্দ ব্রুনি, ফ্রানৎস গিলেস, দুকঁস নাজোঁ এবং কেরভঁস বেলফোর্তের মতো খেলোয়াড়গণ হাইতির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৩ সালের জানুয়ারি মাসে প্রকাশিত র‌্যাঙ্কিংয়ে হাইতি তাদের ইতিহাসে সর্বোচ্চ অবস্থান (৩৮ম) অর্জন করে এবং ১৯৯৬ সালের এপ্রিল মাসে প্রকাশিত র‌্যাঙ্কিংয়ে তারা ১৫৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে হাইতির সর্বোচ্চ অবস্থান হচ্ছে ৪০তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ১২১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
তনি তে

তনি তে একজন ব্যবসায়ী এবং স্বেচ্ছাসেবক গোষ্ঠী (উইলিং হার্টস) -এর প্রতিষ্ঠাতা, যিনি ফিলিপাইনের দরিদ্র লোকদের খাবার সরবরাহ করেন। তিনি ২০১৭ সালে রামোন ম্যাগসেসে পুরস্কার প্রাপ্ত হন।
স্যাম গোই সেং হুই

স্যাম গোই সেং হুই ( ), সিঙ্গাপুরের "পপিয়াহ কিং" নামেও পরিচিত, তিনি তি ইহি জিয়া ফুডস এর চেয়ারম্যান। তিনি "পপিয়াহ" (), গমের ময়দা থেকে তৈরি চামড়ার সদৃশ, নরম, পাতলা কাগজের মতো ক্রেপ বা প্যানকেক বিক্রয় করার জন্য পরিচিত। 
২০০৮ সালে, তিনি সুপার কফিমিক্সের বৃহত্তম একক শেয়ারহোল্ডার ছিলেন। 
গোইয়ের চার সন্তান। তার ছেলে বেন গোই তে ইহি জিয়ার প্রধান পরিচালন কর্মকর্তা হিসাবে দায়িত্ব পালন করেছিলেন। বেন ৩ ফেব্রুয়ারি, ২০১৮ সালে ৪৩ বছর বয়সে মারা গেছেন।
সুখোই সু-৫৭

সুখোই সু-৫৭ (রুশ: Сухой Су-57; অসমর্থিত ন্যাটো রিপোর্টিংয়ের নাম: ফেলন) একটি স্টিলথ, একক আসন, যমজ ইঞ্জিনের বহুভূমিকাযুক্ত পঞ্চম প্রজন্মের জেট যুদ্ধবিমান, যা বায়ু শ্রেষ্ঠত্ব ও আক্রমণ পরিচালনার জন্য ২০০২ সাল থেকে তৈরি করা হয়। বিমানটি পিএকে এফএ-এর পণ্য, যা রুশ বিমানবাহিনীর পঞ্চম প্রজন্মের যুদ্ধবিমান কর্মসূচীর অন্তর্ভুক্ত। বিমানটির সুখোয়ের অভ্যন্তরীণ নাম "টি-৫০"। সু-৫৭ রাশিয়ান সামরিক পরিষেবাতে স্টিলথ প্রযুক্তি ব্যবহারের জন্য প্রথম বিমান হিসাবে পরিকল্পনা করা হয়। এর প্রথম উড়ানটি ২০১০ সালের ২৯ জানুয়ারি হয় এবং প্রথম উৎপাদনের বিমানটি ২০২০ সালে সরবরাহ করার পরিকল্পনা করা হয়।
পূর্ববর্তী প্রজন্মের যুদ্ধবিমানের পাশাপাশি স্থল ও নৌ প্রতিরক্ষাকে কাটিয়ে ওঠার জন্য যুদ্ধবিমানটিতে সুপারক্রুজ, সুপারম্যানিউভারবিলিটি, স্টিলথ ও অ্যাডভান্স এভায়োনিকস ডিজাইন করা হয়। সু-৫৭ এর উদ্দেশ্য রুশ বিমানবাহিনীতে মিগ-২৯ ও সু-২৭ যুদ্ধবিমানকে সফল করা।
সু-৫৭ এর উদ্দেশ্য রাশিয়ান বিমানবাহিনীর জন্য পঞ্চম প্রজন্মের বহুভূমিকাযুক্ত যুদ্ধবিমান ও প্রথম পরিচালনাগত স্টিলথ বিমান হিসাবে যুক্ত হওয়া। যদিও বেশিরভাগ তথ্যকে শ্রেণিবদ্ধ করা হয়েছে, সুখোই সংস্থা ও প্রতিরক্ষা মন্ত্রকের সূত্রগুলি প্রকাশ্যে বলেছে যে বিমানটি স্টিলথ, সুপারম্যানিউভেরেবল, সুপারক্রুজ সামর্থ্যযুক্ত, প্রচুর পরিমাণে মিশ্রিত উপকরণ অন্তর্ভুক্ত করবে এবং সক্রিয় পর্যায়ক্রমে অ্যারে রাডারের মতো উন্নত এভিওনিক্স ও সেন্সর ফিউশন অধিকারী।
প্রি-প্রোডাকশন সু-৫৭তে এনপিও স্যাটার্ন ইযদেলাই ১১৭ বা এল ৪১ এফ ১ টার্বোফ্যান যুক্ত ইঞ্জিন ব্যবহার করবে। ইঞ্জিনটি এল৩১ এর একটি উন্নত ও আপগ্রেড সংস্করণ যা সু-৫৭কে আরো শক্তিশালী ও শুকনো থ্রাস্ট তৈরি করে। ইঞ্জিনগুলির পূর্ণ কর্তৃত্ব ডিজিটাল ইঞ্জিন নিয়ন্ত্রণে (FADEC) রয়েছে এবং বিমানচালনা এবং পরিচালনার সুবিধার্থে ফ্লাইট কন্ট্রোল সিস্টেমে আপগ্রেড করা হয়েছে।
সু -৫৭ প্রোটোটাইপটিতে দুটি মোটামুটি মূল অভ্যন্তরীণ অস্ত্র রয়েছে যা প্রতিটি প্রায় ৪. m মিটার (১৫.১ ফুট) লম্বা এবং ১.০ মিটার (৩.৩ ফুট) প্রশস্ত এবং দুটি ছোট ত্রিভুজাকৃতির বিভাগের অস্ত্র রাখার যায়গা রয়েছে(বে) যা ডানার মূলের কাছে ফিউজলেজের নিচে প্রসারিত হয়। অস্ত্রের অভ্যন্তরীণ বাহন বিমানের স্টিলথ ক্ষমতা বজায় রাখে এবং এয়ারোডাইনামিক ড্রাগকে উল্লেখযোগ্যভাবে হ্রাস করে, সুতরাং বাহ্যিক স্টোরগুলির সাথে পারফরম্যান্সের তুলনায় গতিময় পারফরম্যান্স বজায় রাখে।
এয়ার টু এয়ার লড়াইয়ের জন্য সু৫৭ প্রধান <nowiki>'বে' তে ভিজুয়াল রেঞ্জের ও উইং এর "বে"</nowiki> তে দুটি সল্প পরিসরের ক্ষেপণাস্ত্র বহন করতে পারবে।
মিডিয়াম রেঞ্জের ক্ষেপণাস্ত্র গুলি হল একটিভ রাডার হোমিং কে-৭৭এম ও স্বল্প পরিসরের ক্ষেপণাস্ত্রটি হোল ইনফ্ররেড হোমিং কে ৪৪ এম ২।
এছাড়া খবরে বলা হয়েছে, ফাইটারটি দীর্ঘ পরিসরের হাইপারসোনিক আর -৩৩ এম ক্ষেপণাস্ত্র বহন করতে সক্ষম হবে।
ফাইটারটিতে ৯এ১-৪০৭ ১কে(জিএসএইচ-৩০-১) ৩০মিমি অটো ক্যানন রয়েছে। ক্যাননটি ৫০ কেজি ওজন সহ ৩০ মিমি বর্গের বুলেট এবং প্রতি মিনিটে 1,800 রাউন্ড পর্যন্ত গুলি চালাতে পারে।
ড্যারেন তেং

ড্যারেন তেং হ্যাং শিম (জন্ম: ১৯৭৭ ) (চীনা: 邓鸿森 ) বিশ্ব বৌদ্ধিক সম্পত্তি সংস্থার (ডব্লিউআইপিও) পঞ্চম এবং বর্তমান মহাপরিচালক। এর আগে, তিনি নভেম্বর ২০১৫ থেকে জুলাই ২০২০ পর্যন্ত সিঙ্গাপুরের বৌদ্ধিক সম্পত্তি অফিসের (আইপিওএস) প্রধান নির্বাহী ছিলেন। এই পদে এখন রেনা লি ২০২০ সালের ১ আগস্ট থেকে রয়েছেন। 
২০২০ সালের ৪ মার্চ, তেং মার্কিন যুক্তরাষ্ট্রের সমর্থন নিয়ে বিশ্ব বৌদ্ধিক সম্পত্তি সংস্থার (ডাব্লুআইপিও) মহাপরিচালকের পদের জন্য মনোনীত হন। ৮ ই মে ডাব্লুআইপিওও জেনারেল অ্যাসেমব্লির মাধ্যমে তাকে নিশ্চিত করা হয় এবং ২০২০ সালের ১ অক্টোবর অফিস গ্রহণ করেন। 
তেং সিঙ্গাপুর জাতীয় বিশ্ববিদ্যালয়ের আইন অনুষদ থেকে একটি ডিগ্রি এবং জর্জটাউন বিশ্ববিদ্যালয়ের আইন কেন্দ্র থেকে এলএলএম ডিগ্রি অর্জন করেন।
ইরানের পারমাণবিক শক্তি সংস্থা

ইরানের পারমাণবিক শক্তি সংস্থা ( এইওআই) ইরানের পারমাণবিক শক্তি এবং পারমাণবিক জ্বালানী চক্র স্থাপন কার্যক্রম পরিচালনার জন্য দায়ী প্রধান ইরানি সরকারী সংস্থা। এইওআই ফোর্ড এবং নাটানজ সমৃদ্ধকরণ সুবিধাসহ পূর্বে অঘোষিত পারমাণবিক কর্মকাণ্ডে জড়িত ছিল। 
এইওআইয়ের সদর দফতর তেহরানের উত্তর আমির আবাদ জেলাতে রয়েছে, তবে সারা দেশে এর সুবিধা রয়েছে। এইওআইয়ের বর্তমান প্রধান হলেন আলী আকবর সালেহি, যিনি ১৫ আগস্ট ২০১৩-এ ফেরেদুন আব্বাসিকে প্রতিস্থাপন করেছেন।
গোহ চেং লিয়াং

গোহ চেং লিয়াং ( ; জন্ম ১৯২৭) একজন সিঙ্গাপুরের ধনকুবের ব্যবসায়ী যিনি ওথেলাম হোল্ডিংস প্রতিষ্ঠা করেছিলেন, যা রঙ এবং আবরণ উৎপাদন করে। 
গোহ চেং লিয়াংয়ের জন্ম সিঙ্গাপুরে। তিনি উ সোংচাং এবং লি শিউইংয়ের ছেলে। 
তিনি ১৯৫৫ সালেসিঙ্গাপুরে তাঁর প্রথম রঙের দোকান স্থাপন করেন এবং ১৯৬২ সালে নিপ্পান পেইন্টের প্রধান পরিবেশক হয়েছিলেন। ১৯৭৪ সালে তিনি আবাসন ব্যবসায়ী উদ্যোগ উইথেলাম হোল্ডিংস প্রতিষ্ঠা করেছিলেন, যা এখন রঙ ব্যবসা এবং সম্পত্তি উন্নয়নে আগ্রহী। 
তিনি সিঙ্গাপুরে থাকেন। তাঁর গো ফাউন্ডেশন বেশ কয়েকটি দাতব্য প্রতিষ্ঠানে বড় অনুদান দিয়েছে। 
তাঁর এক ছেলে গোহ হুপ জিন, যিনি মার্চ ২০৮ থেকে নিপ্পন পেইন্টের চেয়ারম্যান ছিলেন এবং তাদের ব্যক্তিগত যৌথ উদ্যোগ নিপসিয়া চালাচ্ছেন।
গোহ হুপ জিন

গোহ হুপ জিন (吳 學 人, জন্ম ১৯৫২/১৯৫৩) একজন সিঙ্গাপুরের ব্যবসায়ী এবং মার্চ ২০১৮ সাল থেকে নিপ্পন পেইন্টের চেয়ারম্যান।
গোহ হুপ জিন সিঙ্গাপুরের ধনকুবের গোহ চেং লিয়াংয়ের ছেলে। 
গোহ টোকিও বিশ্ববিদ্যালয় থেকে রাসায়নিক প্রকৌশল বিষয়ে স্নাতক এবং ক্যালিফোর্নিয়া বিশ্ববিদ্যালয় থেকে এমবিএ করেছেন। 
গোহ ২০১৮ সালের মার্চ থেকে নিপ্পন পেইন্টের চেয়ারম্যান ছিলেন এবং পরিবারের ব্যক্তিগত যৌথ উদ্যোগ নিপসিয়া চালাচ্ছেন। 
সিঙ্গাপুরের কুইন অ্যাস্ট্রিড পার্ক জেলায় গোহের একটি বাড়ি রয়েছে, যা তিনি জুলাই ২০১৬ সালে ৪৪.৫ মিলিয়ন মার্কিন ডলারে কিনেছিলেন।
হাতিয়ান্দহ গণহত্যা

হাতিয়ান্দহ গণহত্যা বাংলাদেশের স্বাধীনতা যুদ্ধ চলাকালে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা বাংলাদেশের সিংড়া উপজেলার হাতিয়ান্দহ বাজারের অদূরে শীতলীতলা হিন্দু অধ্যুষিত এলাকার বাঙ্গালী হিন্দুদের উপর সংগঠিত হত্যাকাণ্ডকে বোঝায়। ১৯৭১ সালের ৯ মে এই হত্যাকাণ্ডে ২০ জন বাঙ্গালী হিন্দুকে ব্রাশফায়ারে হত্যা করা হয়।
সিংড়া উপজেলার হাতিয়ান্দহ বাজারের অদূরে শীতলীতলা এলাকায় পাকিস্তানি হানাদার বাহিনী ৫টি সাঁজোয়া গাড়ি করে গ্রামে প্রবেশ করে আক্রমণ করে। হিন্দু অধ্যুষিত এলাকায় বাড়িতে বাড়িতে হানা দিয়ে পুরুষদের ধরে এনে হত্যা করা হয়। বাড়ির মহিলা ও মেয়েদের সাথে হানাদার বাহিনী অশালীন ব্যবহার করার প্রতিবাদ করায় যুবক রথিকান্তকে রাস্তায় ফেলে হান্টার দিয়ে পিটিয়ে হত্যা করে। রাস্তার পাশে ২৬ জন হিন্দু ধর্মাবলম্বীকে ধরে এনে লাইনে দাঁড় করানো হয়। পাকিস্তানি হানাদার বাহিনী অন্য একটি লাইনে প্রায় সমসংখ্যক মুসলিম ধর্মাবলম্বীদের দাঁড় করালেও পরে তাদের ছেড়ে দেয়। হিন্দু ধর্মাবলম্বীদের লাইনে দাঁড়ানো ব্যক্তিদের উপর রাইফেল ও মেশিনগান দিয়ে গুলি চালায় এবং ব্রাশফায়ারে মারা যান ২০ জন। কয়েকজন গুলি খেলেও প্রাণে বেঁচে যান।
ঘটনার পর বেঁচে যাওয়া ব্যক্তিরা প্রাণ বাঁচাতে টানা পাঁচ দিনের পথ অতিক্রান্ত করে ভারতে চলে আসেন। গণহত্যার পর মৃতদেহগুলো পাশের ডোবাতে একত্রিত করে স্থানীয় ইউনিয়ন পরিষদ মাটি চাপা দেওয়ার ব্যবস্থা করে। ২০০৯ সালে গণ কবরের উপর ফলক স্থাপন করা হয়।
প্রতিবিম্বিত গোলকের সাথে হাত

প্রতিবিম্বিত গোলকের সাথে হাত () "গোলাকৃতির আয়নায় স্ব-প্রতিকৃতি" নামেও পরিচিত একটি লিথোগ্রাফে মুদ্রিত ওলন্দাজ চিত্রকর মাউরিৎস কোর্নেলিস এশ্যরের চিত্রকর্ম।১৯৩৫ সালের জানুয়ারি'তে চিত্রকর্মটি প্রথম মুদ্রিত হয়েছিল। চিত্রকর্মে প্রতিবিম্বিত গোলক ধরে রাখা একটি হাত অঙ্কিত হয়েছে। গোলকে কক্ষের চারিপাশের প্রতিবিম্ব আছে। গোলক ধরে রাখা হাতটি চিত্রকর এশ্যরের। চিত্রটি এশ্যরের স্ব-প্রতিকৃতি।
চিত্রটি এশ্যরের প্রতিবিম্বিত গোলকে স্ব-প্রতিকৃতি'র একটি বিখ্যাত কর্ম। প্রতিবিম্বে স্ব-প্রতিকৃতি, বিশেষ করে গোল বা উত্তলপৃষ্ঠে প্রতিকৃতি অঙ্কন এশ্যরের চিত্রকর্মের সাধারণ বৈশিষ্ট্য ছিল। এশ্যরের বেশিরভাগ স্ব-প্রতিকৃতির মত এই চিত্রকর্মে এশ্যরকে উপবেশিত অবস্থায় গোলকের দিকে তাকিয়ে থাকতে দেখা যায়। এশ্যরের পিছনে ঘরের ছাদ, দেয়াল,জানালা, দেয়ালে সাজানো বইপথ, বিভিন্ন আসবাব-পত্র এবং ইন্দোনেশিয়ার ছায়াপুতুল সহ বেশকয়েকটি ফ্রেমবন্দি চিত্র অঙ্কিত হয়েছে।
গ্রন্থসূত্র
গোলাকার আয়নায় স্থির জীবন

গোলাকার আয়নায় স্থির জীবন () লিথোগ্রাফে মুদ্রিত ওলন্দাজ চিত্রকর মাউরিৎস কোর্নেলিস এশ্যরের চিত্রকর্ম। ১৯৩৪ সালের নভেম্বরে চিত্রকর্মটি প্রথম মুদ্রিত হয়েছিল। চিত্রকর্মে অন্ধকার পটভূমিতে একটি বই ও পত্রিকার উপরে গোলাকৃতির বোতল এবং মানুষের মাথা যুক্ত পাখির ধাতব মূর্তি অঙ্কিত হয়েছে। বোতলে এশ্যরের স্টুডিও'র প্রতিচ্ছবি অঙ্কিত এবং এশ্যর নিজে চিত্রটি অঙ্কন করছেন।
এশ্যরের প্রাথমিক অঙ্কন ও ১৯৫০-এর দশকের শেষভাগ পর্যন্ত মুদ্রনকর্মে প্রতিবিম্বিত উত্তল পৃষ্ঠে স্ব-প্রতিকৃতি দেখা যায়, এই চিত্রকর্মটি ছিল এশ্যরের এধরনের প্রাথমিক মুদ্রণকর্ম। মানব মাথা যুক্ত পাখির ধাতব মূর্তিটি ছিল বাস্তবে এশ্যরের সংগ্রহে ছিল। পাখির ভাস্কর্যটি এশ্যরের শ্বশুর উপহার দিয়েছিলেন। এই মানব-পাখির ভাস্কর্যটি পরবর্তীতে এশ্যরের ১৯৪৭ সালের "অন্য ভূবন গ্যালারী" এবং ১৯৪৭ সালের "অন্য ভূবন" চিত্রকর্মে দেখা যায়।
গ্রন্থসূত্র
তানভীর তারেক

তানভীর তারেক একজন বাংলাদেশী সুরকার ও সঙ্গীতশিল্পী। তিনি "" চলচ্চিত্রের "আমার মায়ের আঁচল" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
তারেক ২০০৩ সাল থেকে গান রচনা ও সুরায়োজনের সাথে জড়িত। ২০০৮ সালে তার গীত, সুর ও সঙ্গীতে আইয়ুব বাচ্চু ও ফাহমিদা নবী "তোমার জন্য ভালোবাসা" গানে কণ্ঠ দেন। ১০ বছর পর ২০১৮ সালে তিনি নিজে এবং নাজু আখন্দ একই গানের কিছুটা পরিবর্তিত সুরে এই গানে কণ্ঠ দেন। সেলিব্রেটি সাউন্ডল্যাব স্টুডিওতে গানটি ধারণ করা হয়। আনজাম মাসুদের ম্যাগাজিন অনুষ্ঠান "পরিবর্তন"-এর জন্য গানটি ধারণ করা হয়।
২০১৩ সালে তারেকের সঙ্গীতায়োজনে "তোমাকে ভাবতে পারি বলে" গানে কণ্ঠ দেন দিপু ও ঝিলিক। গানটি লিখেছেন শামিমা জামান। তিনি "" চলচ্চিত্রের গানের সুরায়োজন করেন। এই চলচ্চিত্রের "আমার মায়ের আঁচল" গানের জন্য তিনি শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
২০২০ সালের মে মাসে তার সুরে প্রকাশিত হয় সুবীর নন্দীর মরণোত্তর প্রথম গান "দূরের মানুষ"। গানটি লিখেছেন কবির বকুল।
তিনি এটিএন নিউজের মধ্যরাতের শো "ইয়াং নাইট লাভবক্স" উপস্থাপনা করেন।
মাঠে প্রতিবন্ধকতা

মাঠে প্রতিবন্ধকতা হ'ল ক্রিকেট খেলায় মাঠ থেকে ব্যাটসম্যান কে আউট করার দশটি পদ্ধতির মধ্যে একটি। যদি কোনও কথা বা কর্মের মাধ্যমে ফিল্ডিং পক্ষকে ইচ্ছাকৃতভাবে বাধা বা বিভ্রান্ত করার চেষ্টা করা হয় তবে ব্যাটসম্যানকে আউট দেওয়া যায়। ক্রিকেটের আইন এর অন্তর্গত আইন ৩৭ দ্বারা কোনও ব্যাটসম্যানকে এই উপায়ে আউট করা একটি বিরল ঘটনা। ক্রিকেটের ইতিহাসে টেস্ট ম্যাচে মাত্র দুইটি, একদিনের আন্তর্জাতিক (ওয়ানডে) খেলায় ছয়বার এবং টি-টোয়েন্টি আন্তর্জাতিক ম্যাচে একটি মাত্র উদাহরণ রয়েছে। টেস্ট ক্রিকেটে সাতটি এবং ওয়ানডেতে দু'জন ব্যাটসম্যানকে হ্যান্ডল্ড দ্য বল এর কারণে আউট করার নজির রয়েছে। এই প্রকার আউটকে এখন 'মাঠে প্রতিবন্ধকতা'-র আওতায় আনা হয়েছে।
সীমিত ওভার ক্রিকেটে একটি আধুনিক উপায়ে মাঠে প্রতিবন্ধকতা ঘটানো হয়। এ ক্ষেত্রে কোনও ব্যাটসম্যান যখন টের পান যে তিনি রান আউট হতে চলেছেন তখন তিনি বলটি তাঁর ব্যাট দিয়ে আটকে দেন অথবা উইকেটের মধ্যে দৌড়ে সময় বলটির অভিমুখ পরিবর্তন করতে বলটিকে আটকে দেন। এই বাধা দান ইচ্ছাকৃতভাবেই করা হয়।
মাঠে প্রতিবন্ধকতার কারণে টেস্ট ম্যাচে যে দুইটি আউট দেওয়া হয়েছিল তার একটি ১৯৫১ সালে দক্ষিণ আফ্রিকার ক্রিকেট দলের ইংল্যান্ড সফর কালে পঞ্চম টেস্টে ইংল্যান্ডের লেন হাটন এর ব্যাটে লেগে বলটি টপ এজড হয়। বলটি স্টাম্পে আঘাত হানবে ভেবে তিনি বলটিকে দূরে ঠেলে দিতে আঘাত করার চেষ্টা করেছিলেন। এর ফলে উইকেট-কিপার এর পক্ষে বলটি ক্যাচিং করায় প্রতিবন্ধকতা সৃষ্টি করা হয়েছিল । অপরটি ২০২৩ সালের ৬ ডিসেম্বর মাসে নিউজিল্যান্ডের বাংলাদেশ সফরে "বাংলাদেশ বনাম নিউজিল্যান্ড" ম্যাচ এ মুশফিকুর রহিম এর সাথে ঘটে। 
মেরিলেবোন ক্রিকেট ক্লাব (এমসিসি) প্রবর্তিত ক্রিকেটের আইন এর অন্তর্গত আইন ৩৭ বর্ণিত নিয়মটিই হ'ল মাঠে প্রতিবন্ধকতা। খেলা চলমান অবস্থায় যদি ব্যাটসম্যান ইচ্ছাকৃতভাবে প্রতিপক্ষের ফিল্ডারকে কথায় বা কাজে বাধা প্রদান করেন তাহলে তাঁকে মাঠে প্রতিবন্ধকতা জনিত কারণে আউট দেওয়া যাবে।
আইন ৩৭ এ যেখানে প্রযোজ্য তেমন তিনটি নির্দিষ্ট পরিস্থিতি বর্ণনা করা হয়েছে। তবে আইনটি কেবল মাত্র এই তিন পরিস্থিতির মধ্যেই সীমাবদ্ধ নয়:
কোনও ব্যাটসম্যান যদি ফিল্ডারের দ্বারা স্টাম্প ফেলে দেওয়ার পথে দৌড়ের সময় বাধা দান করেন বা তাঁর ব্যাটটি ফাঁক করে ইচ্ছাকৃতভাবে তার গতিপথ পরিবর্তন করেন তবে আম্পায়ারকেই সিদ্ধান্ত নিতে হবে সেটি ব্যাটসম্যানের ইচ্ছাকৃত ছিল কিনা। . সে ক্ষেত্রে ফিল্ডিংয়ের প্রভাবে ব্যাটসম্যান রান আউট হতে পারেন কিনা তা আম্পায়ারকে বিচার করতে হবে না।
মাঠে প্রতিবন্ধকতা জনিত আউটের কৃতিত্ব বোলার পান না। এই প্রতিবন্ধকতা সংঘটিত হওয়ার পূর্বে কোনও রান পূর্ণ করা হলে তা ব্যাটসম্যানকে দেওয়া হয় (যদি বাধা দানের কারণে ক্যাচে ধরা পড়ার সম্ভাবনা না থাকে)।
ঐতিহ্যগতভাবে কোনও ব্যাটসম্যান বলটি স্পর্শ করার আগে তিনি বলটি স্পর্শ করতে পারেন কিনা ফিল্ডিং দলকে জিজ্ঞাসা করে নেবেন। কিন্তু তা না করে তিনি যদি বলে হাত দেন তবে দুই দলে সদ্ভাব থাকলে ফিল্ডিং দলটির আবেদন করার সম্ভাবনা থাকে না। তবে আবেদন করা হলে আম্পায়ার ব্যাটসম্যানকে আউট দিতে বাধ্য থাকবেন। তাই এই 'অপ্রীতিকর' অবস্থা পরিহার করতে ব্যাটসম্যানকে পরামর্শ দেওয়া হয়।
আধুনিক পেশাদার খেলায় প্রশ্নটি অত্যন্ত সংবেদনশীল। কারণ ফিল্ডিং পক্ষ বলটি শুকনো ও পরিষ্কার রাখার চেষ্টা করেন যাতে তাঁরা বিপরীত সুইং (রিভার্স সুইং) পেতে পারেন এবং সে ক্ষেত্রে ব্যাটসম্যানের বলটি স্পর্শ করার প্রস্তাবটি ভালভাবে প্রত্যাখ্যান করতে পারেন।
এ জেড এম নাছিরুদ্দীন

এ জেড এম নাছিরুদ্দীন একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ও তত্ত্বাবধায়ক সরকারের উপদেষ্টা ছিলেন। তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবেও দায়িত্ব পালন করেন।
এ জেড এম নাছিরুদ্দীন চট্টগ্রামের পটিয়ার ৯ নং জঙ্গলখাইন ইউনিয়ন এয়াকুবদন্ডী গ্রামে জন্মগ্রহণ করেন।
এ জেড এম নাছিরুদ্দীন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৮৮ সাল থেকে ৩১ ডিসেম্বর ১৯৮৯ সাল পর্যন্ত এবং ১ মে ১৯৯১ সাল থেকে ৩০ সেপ্টেম্বর ১৯৯৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
১৪ মে ১৯৮৭ সাল থেকে ৩১ মে ১৯৮৮ সাল পর্যন্ত তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবে দায়িত্ব পালন করেন।
১৯৯৬ সালে তিনি তত্ত্বাবধায়ক সরকারের কৃষি, খাদ্য, মৎস্য ও পশুসম্পদ, দুর্যোগ ব্যবস্থাপনা ও ত্রাণ এবং ভূমি মন্ত্রণালয়ের উপদেষ্টাও ছিলেন তিনি, এ সময় বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।
জেলা প্রশাসক হিসেবে তিনি ১৪ ফেব্রুয়ারি ১৯৭২ সাল থেকে সেপ্টেম্বর ১৯৭২ সাল পর্যন্ত যশোর জেলায় দায়িত্ব পালন করেন। সমবায় অধিদপ্তরের নিবন্ধক ও মহাপরিচালক হিসেবে তিনি ১০ নভেম্বর ১৯৭৯ সাল থেকে ৩০ জুলাই ১৯৮২ সাল পর্যন্ত দায়িত্ব পালন করেন।
এ এইচ মোফাজ্জল করিম

এ এইচ মোফাজ্জল করিম একজন বাংলাদেশি সাবেক সরকারি কর্মকর্তা, রাজনীতিবিদ ও লেখক যিনি নৌপরিবহন মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি খালেদা জিয়ার উপদেষ্টা ও ইংল্যান্ডে বাংলাদেশের হাইকমিশনার হিসেবে দায়িত্ব পালন করেন।
এ এইচ মোফাজ্জল করিম মৌলভীবাজারের কুলাউড়ার ভাটেরা ইউনিয়নের বেড়কুঁড়ী গ্রামে জন্মগ্রহণ করেন। তিনি ঢাকার ধানমন্ডিতে বসবাস করেন।
এ এইচ মোফাজ্জল করিম বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৫ সাল থেকে ৩০ মে ১৯৯৬ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ১৯ ফেব্রুয়ারি ১৯৯৭ সাল থেকে ৫ আগস্ট ১৯৯৮ সাল পর্যন্ত তিনি নৌপরিবহন মন্ত্রণালয়ের সচিব ছিলেন। ভূমি আপীল বোর্ডের চেয়ারম্যান হিসেবে তিনি ২৪ আগস্ট ১৯৯৬ সাল থেকে ১৮ ফেব্রুয়ারি ১৯৯৭ সাল পর্যন্ত দায়িত্ব পালন করেন।
তিনি ইংল্যান্ডে বাংলাদেশের হাইকমিশনার হিসেবেও দায়িত্ব পালন করেন। বেগম খালেদা জিয়ার সাবেক উপদেষ্টাও তিনি।
মোফাজ্জল করিম একজন বিশিষ্ট কবি ও সাহিত্যিক। এ পর্যন্ত তিনি বেশকিছু গ্রন্থ রচনা করেছেন। তাঁর উল্লেখযোগ্য গ্রন্থের মধ্যে রয়েছেঃ
নতুন গটঙা

নতুন গটঙা নগাঁওর পূর্বদিকে ২৫ কিলোমিটার দূরত্বে অবস্থিত ভারতবর্ষের আসাম রাজ্যর নগাঁও জেলার একটি গ্রাম। নতুন গটঙার আগের নাম ছিল গটঙা। নতুন গটঙা, গটঙা ভি.আই.পি. রোডে অবস্থিত। এই গ্রামের মোট জনসংখ্যা ৩০০০ জনের অধিক। নতুন গটঙা গ্রামটি গটঙা হরি মন্দিরের নাম কীর্তন উৎসবের জন্য বিখ্যাত। জাতীয় মহাসড়ক ১২৭ এবং কলং নদী নতুন গটঙা গ্রামের মাঝখানে দিয়ে গিয়েছে। 
ব্রহ্মপুত্র নদের একটি উপনদী কলং নদী নতুন গটঙা গ্রামের মধ্য দিয়ে প্রবাহিত হয়, যা গ্রামটিকে নতুন গটঙা এবং চকিটুপ দুটি স্বতন্ত্র অঞ্চলে বিভাজিত করে। নতুন গটঙার উত্তরে কলং নদী। পূর্বদিকে গটঙা বিসর্জন ঘাট। পশ্চিমে গটঙা বাংলা স্কুল। দক্ষিণে গটঙা বিলপার। মধ্য নতুন গটঙা সড়ক এবং গটঙা হরি মন্দির।
বিভা পঞ্চমী

বিভা পঞ্চমী হ’ল একটি হিন্দু উৎসব। এই দিনটিতে রাম ও সীতার বিবাহ হয়েছিল এবং এই দিনটি রাম ও সীতার বিবাহবার্ষিকী হিসাবে উদ্‌যাপন করা হয়।  অগ্রহায়ণ মাসের (নভেম্বর-ডিসেম্বর) শুক্লপক্ষের পঞ্চম দিনে এই উৎসব পালন করা হয়। রাম ও সীতার বিবাহ উৎসব উপলক্ষে এই দিনটি ভারতের বিভিন্ন রাম সীতা মন্দির ও ধর্মস্থলে পালন করা হয়ে থাকে। ভারতের উওরাঞ্চল, মিথিলা অঞ্চল এবং নেপালের জনকপুরধামে বিশেষ উৎসাহ ও উদ্দিপনার সাথে এই উৎসবটি পালিত হয়।
নেপাল-এর জনকপুরধামে এই দিনটি বিশেষ গুরুত্বপূর্ণ। ভারত এবং নেপালের বিভিন্ন অঞ্চল থেকে হাজার হাজার তীর্থযাত্রী জনকপুরধামে উপস্থিত হন, কারণ বিশ্বাস করা হয় যে সীতা এখানে ভগবান রামকে (অযোধ্যা রাজকুমারকে) বিয়ে করেছিলেন।
পারভেজ মীর

পারভেজ জামিল মীর (; জন্ম: ২৪ সেপ্টেম্বর, ১৯৫৩) তৎকালীন পূর্ব পাকিস্তানের ঢাকার সূত্রাপুর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও টেলিভিশন উপস্থাপক। পাকিস্তান ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৭ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, লাহোর, পাকিস্তানের বিশ্ববিদ্যালয়, পাঞ্জাব, রাওয়ালপিন্ডি এবং ইংরেজ কাউন্টি ক্রিকেটে ডার্বিশায়ার, গ্ল্যামারগন ও নরফোক দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন পারভেজ মীর।
১৯৭০-৭১ মৌসুম থেকে ১৯৮৪-৮৫ মৌসুম পর্যন্ত পারভেজ মীরের প্রথম-শ্রেণীর খেলোয়াড়ী জীবন চলমান ছিল। পাকিস্তান ও ইংল্যান্ডে বিভিন্ন দলের সদস্যরূপে ৮০টি প্রথম-শ্রেণীর ক্রিকেট খেলায় অংশ নিয়েছেন তিনি।
পারভেজ মীরের ক্রিকেট খেলোয়াড়ী জীবন অনেকটা হঠাৎ আলোর ঝলকানির ন্যায় ছিল। মাঝারিসারিতে ব্যাটিংয়ের পাশাপাশি বোলিং উদ্বোধন কিংবা প্রথম পরিবর্তিত বোলার হিসেবে অগ্রসর হতেন। ১৭ বছর বয়সে লাহোরের পক্ষে অভিষেক ঘটে তার। ১৯৭৪-৭৫ মৌসুমে পাকিস্তানের বিশ্ববিদ্যালয় দলের পক্ষে চমৎকার মৌসুম অতিবাহিত করেন। বোলিংয়ে সাফল্য লাভের তুলনায় ব্যাটিংয়ে অধিক সফলতা পান।
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন পারভেজ মীর। তন্মধ্যে, দুইটি খেলা ১৯৭৫ সালের ক্রিকেট বিশ্বকাপে খেলেছেন। ১১ জুন, ১৯৭৫ তারিখে বার্মিংহামে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২৩ ডিসেম্বর, ১৯৭৭ তারিখে শাহীওয়ালে সফরকারী ইংল্যান্ড দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
অল-রাউন্ডার হিসেবে ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে খেলার সুযোগ পেয়েছিলেন। বাংলাদেশী বংশোদ্ভূত প্রথম ক্রিকেটার হিসেবে ক্রিকেট বিশ্বকাপে অংশ নেয়ার গৌরব অর্জন করেন। গ্রুপ পর্বের প্রথম দুই খেলায় অংশ নেন। এরপর, ১৯৭৭-৭৮ মৌসুমে সফরকারী ইংল্যান্ড দলের বিপক্ষে খেলার জন্যে পুনরায় জাতীয় দলে আমন্ত্রণ জানানো হয়। পরবর্তীতে আর তাকে খেলার সুযোগ দেয়া হয়নি।
আন্তর্জাতিক ক্রিকেট থেকে উপেক্ষিত হলেও ঘরোয়া ক্রিকেটে লাহোরের পক্ষে সফলতার সাথে খেলতে থাকেন। এরইমাঝে দুইবার ইংল্যান্ডে কাউন্টি ক্রিকেটে সংক্ষিপ্ত সময় অতিবাহিত করেন। বিশ্বকাপের পর ডার্বিশায়ারের পক্ষে একটি খেলায় অংশ নেন। এরপর, ১৯৭৯ সালে গ্ল্যামারগনের পক্ষে আরও একটি প্রথম-শ্রেণীর খেলায় অংশ নেন। প্রথম-শ্রেণীর ক্রিকেট থেকে অবসর গ্রহণের পর ইংল্যান্ডে ফিরে যান। সেখানে তিনি নরফোকের সদস্যরূপে খেলতেন।
সেন্ট্রাল ল্যাঙ্কাশায়ার লীগে ক্রম্পটন সিসি এবং বোল্টন লীগে এজার্টন, ওয়াকডেন ও কিয়ার্সলি ক্রিকেট ক্লাবে পেশাদারী পর্যায়ে খেলেছেন। শৌখিন ক্লাব ক্রিকেটে নরফোকভিত্তিক ভক্সহল মলার্ডস ইংহাম ও হরসফোর্ড ক্রিকেট ক্লাবে খেলেন।
পেশাগত পর্যায়ে সাংবাদিক হিসেবে দায়িত্ব পালন করেন এবং অনেক প্রথিতযশা পাকিস্তানি রাজনীতিবিদ ও আন্তর্জাতিক তারকাদের স্বাক্ষাৎকার গ্রহণ করেছেন। আপ নিউজে ‘কিউ এন্ড এ উইদ পিজে মীর’ শীর্ষক সাম্প্রতিক বিষয় নিয়ে আলাপচারিতামূলক অনুষ্ঠান পরিচালনা করছেন।
২০০৭ সালের ক্রিকেট বিশ্বকাপে পাকিস্তান ক্রিকেট দলের মিডিয়া ম্যানেজারের দায়িত্ব পালন করেছেন।
আর-রহমান আর-রহিম মসজিদ

আর-রহমান আর-রহিম মসজিদটি (আরবি: مسجد الرحمن الرحيم) মিশরের কায়রোতে অবস্থিত একটি মসজিদ। এটি সালাহ সালাম রাস্তার আব্বাসিয়া গ্রামে অবস্থিত। মসজিদটি বিভিন্ন ইসলামিক স্থাপত্যশৈলীর তৈরি। এটি মামলুক স্থাপত্য, আন্দালুসিয়ান স্থাপত্য এবং ফাতেমীয় স্থাপত্য এবং এর ইসলামিক মোটিফগুলির জন্য বিখ্যাত। এখানে বেশ কয়েকজন উচ্চ মর্যাদার ব্যক্তির কবর রয়েছে।
নলিন দুয়রা

নলিন দুয়রা ( অসমীয়া চলচ্চিত্রের একজন পরিচালক ও বা সিনেম্যাটোগ্রাফার ছিলেন। তাঁর জন্ম ১৯২৮ সালের ২২ জুন তখনকার ব্রিটিশ শাসিত অসমের শিবসাগর জেলায় (বর্তমান গোলাঘাট জেলা) হয়। তাঁর মায়ের নাম ছিল মনোরমা দুয়রা। বাবা সর্বানন্দ দুয়রা অভয়জান ও শাওতলী বাগিচা স্বত্বাধিকারী ছিলেন। গোলাঘাট বেজবরুয়া উচ্চতর মাধ্যমিক বিদ্যালয় থেকে তিনি প্রবেশিকা পরীক্ষায় উত্তীর্ণ হয়ে শিলঙের সেইণ্ট এন্থনিজ অ্যান্ড সেইণ্ট এডমণ্ডস্ কলেজে উচ্চশিক্ষা গ্রহণ করেন।
১৯৪৭ত দুয়রা মুম্বাইয়ের আব্দুল্লা ফজলভাই ইন্সটিটিউট অব সেইণ্ট জেভিয়ার্স থেকে মোশন পিকচার্স ফটোগ্রাফির দুবছরের পাঠ্যক্রমে ভৰ্তি হন। ডিপ্লোমা নেওয়ার পর তিনি কলকাতার ইন্দ্রলোক ষ্টুডিও ও ইন্দ্রপুরী ষ্টুডিওতে সহকারী ক্যামেরাম্যান হিসাবে কাজে যোগ দেন। এই সময়ে তিনি প্রখ্যাত পরিচালক হৃষিকেশ মুখার্জী, বিমল রায় ইত্যাদি পরিচালকের সান্নিধ্য পেতে সক্ষম হয়েছিলেন।
মেহউইশ হায়াত

মেহউইশ হায়াত (জন্মঃ ৬ জানুয়ারী ১৯৮৩) হচ্ছেন পাকিস্তানের একজন অভিনেত্রী যিনি টেলিভিশন নাটক এবং চলচ্চিত্র (উর্দু ভাষার)তে অভিনয় করেন। ২০১৯ সালে তিনি পাকিস্তান সরকার কর্তৃক তমঘা-ই-ইমতিয়াজ সনদ প্রাপ্ত হন।
হায়াতের কর্মজীবন নাটকে (টেলিভিশন) অভিনয়ের মাধ্যমে শুরু হয়েছিলো এবং তিনি ২০১২ সালের নাটক "মেরা কাতিল মেরে দিলদার" নাটকে অভিনয়ের জন্য সুপরিচিত হয়েছিলেন। নাটকটি হাম টিভিতে দেখানো হতো। হায়াত পাকিস্তান টেলিভিশন এবং এআরওয়াই ডিজিটাল চ্যানেলে বহু জনপ্রিয় নাটকে অভিনয় করে প্রশংসা কুড়িয়েছেন। পাকিস্তান টেলিভিশনে "কামি র‍্যাহ গায়ী" (২০১৩) ছিলো তার অভিনীত অন্যতম সেরা নাটক। নাটকটি কাশিফ নিসার পরিচালনা করেছিলেন। হায়াত অভিনীত আরো গুরুত্বপূর্ণ নাটক হলোঃ হাম টিভির "ফির চাঁদ পে দস্তক" (২০১১), জিও টিভির "মিরাদ-উল-উরুস" (২০১২), হাম টিভির "ইশক মেঁ তেরে" (২০১৩), পরিচালক আঞ্জুম শাহজাদের "রু বারু" (হাম টিভি) (২০১৪), এআরওয়াই ডিজিটালের "কাভি কাভি" (২০১৩) এবং নাদিম বেগ পরিচালিত "দিল লাগি" (২০১৬) (এআরওয়াই ডিজিটাল)।
হায়াতের জন্ম করাচীতে ১৯৮৩ সালে।
তার মার নাম ছিলো রুখসার যিনি ১৯৮০-এর দশকের একজন টেলিভিশন অভিনেত্রী ছিলেন।
সুন্দরগঞ্জ ডি ডব্লিউ সরকারি কলেজ

সুন্দরগঞ্জ ডিড রাইটার (ডি ডব্লিউ) সরকারি কলেজ বাংলাদেশের গাইবান্ধা জেলার সুন্দরগঞ্জ উপজেলার একটি সরকারি কলেজ। জাতীয় বিশ্ববিদ্যালয়ের অন্তর্ভুক্ত একটি মহাবিদ্যালয়। ১৯৭০ সালে এ মহাবিদ্যালয় প্রতিষ্ঠিত হয় এবং ১৯৭৩ সালে বাংলাদেশ সরকারের শিক্ষা বিভাগের স্বীকৃতি পায়। ১৯৮২ সালে উচ্চ মাধ্যমিক থেকে ডিগ্রী পর্যায়ে উন্নীত হয়। বর্তমানে কলেজটিতে উচ্চ মাধ্যমকি ছাড়াও ডিগ্রী পর্যায়ে বিএ, বিএসএস, বিবিএস ও বিএসসি বিভাগ রয়েছে। ২০১৬ সালের জুন মাসে এটি জাতীয়করণ হয়েছে। বিগত কয়েক বছর কলেজেটির ধারাবাহিক সাফল্যের কারণে কলেজটি সকলের কাছে গ্রহণযোগ্যতা পেয়েছে
কৃতাঞ্জলি চলচ্চিত্র

কৃতাঞ্জলি চলচ্চিত্র একটি বাংলাদেশি চলচ্চিত্র প্রযোজনা সংস্থা এবং পরিবেশক। ১৯৯৭ সালে অভিনেতা মান্না সংস্থাটি প্রতিষ্ঠা করেছিলেন।
১৯৯৭ সালে অভিনেতা মান্না এই প্রযোজনা সংস্থাটি প্রতিষ্ঠা করেছিলেন। তার প্রযোজনায় তৈরি হয় "লুটতরাজ", "স্বামী স্ত্রীর যুদ্ধ", "দুই বধু এক স্বামী", "আমি জেল থেকে বলছি", "পিতা মাতার আমানত" সহ মোট আটটি চলচ্চিত্র।
কোলগেট (টুথপেস্ট)

কোলগেট একটি মার্কিন ব্র্যান্ড যা মূলত টুথপেস্ট, টুথব্রাশ, মাউথওয়াশ এবং ডেন্টাল ফ্লাসের মতো মৌখিক স্বাস্থ্য পণ্যগুলির জন্য ব্যবহৃত হয়। মার্কিন কোম্পানি কোলগেট-পামোলিভ নির্মিত, কোলগেট মৌখিক স্বাস্থ্য পণ্য প্রতিষ্ঠাতা উইলিয়াম কলগেটের মৃত্যুর ষোল বছর পরে ১৮৭৩ সালে সংস্থাটি প্রথম বিক্রি করেছিল। সংস্থাটি মূলত সাবান বিক্রি করেছিল।
কলগেট টুথপেস্ট ১৮৭৩ সাল থেকে কাচের জারে বিক্রি হয়েছিল। ক্যালোডন্ট, জনসন অ্যান্ড জনসন এবং শেফিল্ডের নেতৃত্বে টিউব ১৮৯৬ সালে চালু হয়েছিল। 
এটি ১৯২০ এর দশক থেকে মালয়েশিয়ায় রয়েছে। এরপর এটি নেপাল এবং ভারতে আসে, উৎপাদন ইউনিট ভারতে স্থাপন করে এবং নেপালে রফতানি করে।
২০২০ সালের ফেব্রুয়ারিতে, কলগেটের মূল সংস্থা হ্যালো প্রোডাক্টস কেনার জন্য একটি চুক্তি ঘোষণা করেছিল। হ্যালো প্রোডাক্টস নিউ জার্সির একটি সংস্থা, যারা টুথপেস্ট, মাউথওয়াশ এবং লিপ বাম প্রবর্তন করেছিল। কলগেট ২০২০ সালের জানুয়ারির দিকে মার্কিন সরকারের কাছে গাঁজা বীজের তেলযুক্ত টুথপেস্টের জন্য লেবেল নিবন্ধভুক্ত করেছিল। 
বাজার গবেষণা সংস্থা কান্তর ওয়ার্ল্ডপ্যানেলের ২০১৫ সালের প্রতিবেদনের মতে, কোলগেট বিশ্বের একমাত্র ব্র্যান্ড যা সমস্ত পরিবারের অর্ধেকেরও বেশি কেনা হয়েছে। কোলগেটের বৈশ্বিক বাজারে ৪৫% শেয়ার রয়েছে। এত সত্ত্বেও, এই জরিপে সব ব্র্যান্ডের মধ্যে সর্বোচ্চ বৃদ্ধির হার বজায় রেখেছে। ২০১৪ সালে ৪০ মিলিয়ন নতুন পরিবার কলগেট-ব্র্যান্ডযুক্ত পণ্য ক্রয় করেছে। বিশ্বব্যাপী এর বাজারে অনুপ্রবেশ প্রায় ৫০%; গবেষণায় দ্বিতীয় স্থানে রয়েছে কোকাকোলা, যার অনুপ্রবেশ ৪৩.৩%।
আরব মান সময়

আরব মান সময়, বা AST, মধ্যপ্রাচ্যতে ব্যবহৃত একটি সময় অঞ্চল। এই সময় অঞ্চল ইউটিসি থেকে ০৩ ঘণ্টা () এগিয়ে, যেটি আরব সময় এবং পূর্ব ইউরোপ গ্রীষ্মকালীন সময় একই।
যেহেতু এই সময় অঞ্চল নিরক্ষরেখা বরাবর, তাই এখানে দিবালোক সংরক্ষণ সময় কার্যকর নয়।
মধ্যপ্রাচ্যের নিচের দেশগুলো এই সময় পালন করেঃ
তুরস্ক সময়

তুরস্ক সময় বছরব্যাপী পালন করা হয়ে থাকে। এই সময়টিকে তুরস্ক সময় (টিআরটি) বা তুর্কি সাতি লে (টিএসআই)-ও বলা হয়। এই সময়টি বর্তমানে আরব মান সময়, অধিকতর-পূর্ব ইউরোপীয় সময় এবং মস্কো সময় অঞ্চলের সময়ের সমান। তুরস্ক সময়কে ২০১৬ সালের ৮ই সেপ্টেম্বর তারিখে তুরস্ক সরকার গ্রহণ করেছিল। এটি ২০১৭ সালের অক্টোবর মাসে ইইটিতে ফিরে না আসা পর্যন্ত তুর্কি প্রজাতন্ত্রের উত্তর সাইপ্রাসে ব্যবহার করা হয়েছিল।
স্বানন্দ কিরকিরে

স্বানন্দ কিরকিরে (; জন্ম ১৯৭২) হলেন একজন ভারতীয় গীতিকার, নেপথ্য সঙ্গীতশিল্পী, চিত্রনাট্যকার, অভিনেতা ও সহকারী পরিচালক। তিনি মারাঠি ও হিন্দি চলচ্চিত্রে কাজ করে থাকেন।
কিরকিরে "লাগে রাহো মুন্না ভাই" (২০০৬) চলচ্চিত্রের "বন্দে মে থা দম" এবং "থ্রি ইডিয়টস" (২০০৯) চলচ্চিত্রের "বেহতি হাওয়া সা থা ও" গানের জন্য দুইবার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং মারাঠি ভাষার "চুম্বক" (২০১৭) চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়া তিনি "পরিণীতা" (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।
স্বানন্দ কিরকিরে মধ্যপ্রদেশের ইন্দোরে এক মারাঠি ভাষী পরিবারে জন্মগ্রহণ করেন ও বেড়ে ওঠেন। তার পিতা চিন্তামণি এবং মাতা নীলাম্বরী, তারা দুজনেই শাস্ত্রীয় সঙ্গীতজ্ঞ। কিরকিরে বাণিজ্যে স্নাতক ডিগ্রির জন্য দিল্লিতে স্থানান্তরিত হন। ১৯৯৬ সালে তিনি ন্যাশনাল স্কুল অব ড্রামা থেকে স্নাতক সম্পন্ন করেন এবং মঞ্চনাটকে কাজ শুরু করেন।
কিরকিরে মঞ্চনাটকে কাজ করা অবস্থায় "বাওরা মান দেখনে চলা" গান লিখেন। সুধীর মিশ্র এই গানটি শোনার পর তার "হাজারোঁ খোয়াইশেঁ অ্যায়সি" চলচ্চিত্রে ব্যবহারের সিদ্ধান্ত নেন। সঙ্গীত পরিচালক শান্তনু মৈত্র এটি কিরকিরের নিজের কণ্ঠেই রেকর্ড করেন। গানটি প্রকাশিত হলে তা জনপ্রিয়তা লাভ করে। চলচ্চিত্রটি মুক্তি পেতে দেরি হলেও গানটি জনপ্রিয়তা অর্জন করে এবং সঙ্গীত কোম্পানি এটি চলচ্চিত্র মুক্তির সময় পুনঃপ্রকাশ করে। এরপর তিনি "পরিণীতা" (২০০৫) চলচ্চিত্রের "পিয়ু বলে" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন। তিনি "লাগে রাহো মুন্না ভাই" (২০০৬) চলচ্চিত্রের "বন্দে মে থা দম" গানের গীত রচনা করেন। এই গানটির জন্য তিনি শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন "থ্রি ইডিয়টস" (২০০৯) চলচ্চিত্রের "বেহতি হাওয়া সা থা ও" গানের জন্য তিনি দ্বিতীয়বার শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি এই গানের জন্য শ্রেষ্ঠ গীতিকার বিভাগে আইফা পুরস্কার অর্জন করেন।
কিরকিরে ২০১৩ সালে "কায় পো ছে!" চলচ্চিত্রের গীত রচনা করেন। এই চলচ্চিত্রে "মঞ্জা" গানের জন্য তিনি শ্রেষ্ঠ গীতিকার বিভাগে স্ক্রিন পুরস্কার অর্জন করেন। ২০১৭ সালে তিনি মারাঠি ভাষার "চুম্বক" চলচ্চিত্রের অভিনয়ের জন্য শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন।
জামাল আবদেল নাসের মসজিদ

জামাল আবদেল নাসের মসজিদ (আরবি: مسجد جمال عبد الناصر) কায়রো একটি মসজিদ। মসজিদটি জামাল আবদেল নাসের এর কবরের জন্য পরিচিত।
এটি এল কোব্বাহ জেলায় অবস্থিত "এল-কোব্বাহ মসজিদ" হিসাবে পরিচিত। এটি প্রতিরক্ষা ও সামরিক মন্ত্রানালয়ের ভবনের নিকটে এবং আইন শামস বিশ্ববিদ্যালয়ের ক্যাম্পাসের নিকটে অবস্থিত। এল কোববার নাগরিকদের অনুদানের মাধ্যমে ১৯৬২ সালে মসজিদটির নির্মাণকাজ শুরু হয়। ১৯৬৫ সালে, নাসেরেরর অর্থায়ন এবং ডিজাইনের তদারকি করে নির্মাণ কাজ শেষ করার নির্দেশ দিয়েছিলেন, যা আধুনিক আরবীয় স্থাপত্য শৈলীতে নিযুক্ত হয়। নির্মাণ ব্যায় ৩০০,০০০ মিশরীয় পাউন্ডে। মসজিদে কোরআন শিক্ষা, এতিম মেয়েদের প্রশিক্ষণ ও মেডিকেল ক্লিনিক সহ বেশ কয়েকটি সামাজিক কার্যক্রম অনুষ্ঠিত হয়।
পশ্চিম ইউরোপীয় গ্রীষ্মকালীন সময়

পশ্চিম ইউরোপীয় গ্রীষ্মকালীন সময় (ডাব্লিউইএসটি, ) হচ্ছে একটি দিবালোক সংরক্ষণ সময়। এটি গ্রীনিচ মান সময় এবং সার্বজনীন সমন্বিত সময়ের সময়ের চেয়ে ১ ঘণ্টা এগিয়ে। এটি ব্যবহৃত হয়:
নিম্নলিখিত দেশগুলো তাদের দিবালোক সংরক্ষণের জন্য একই সময় অঞ্চল ভিন্ন ভিন্ন নামে ব্যবহার করে থাকে:
নিম্নলিখিত দেশ এবং অঞ্চলগুলো গ্রীষ্মের সময় অর্থাৎ মার্চ মাসে শেষ রবিবার ১:০০ ইউটিসি থেকে অক্টোবর মাসে শেষ রবিবার ১:০০ ইউটিসি পর্যন্ত ইউটিসি+০১:০০ ব্যবহার করে।
সালামা আবু হাশিম

সালামা আবু হাশিম () বা সালমা আবু হাশিম, মুহাম্মাদের সাহাবা ছিলেন।
জাফার কাছাকাছি সালামা নামক একটি গ্রামের নামে তার নামকরণ করা হয়েছিল। বর্তমানে তেল আবিব এবং জাফার সীমান্তে সালমানাহ রাস্তায় ঐতিহাসিক গ্রামটি রয়েছে।
হারাম বিন মিলহান

‎
আনাস (রাঃ) থেকে বর্ণিতঃ
  তিনি বলেন, কতিপয় লোক নবী (সাল্লাল্লাহু ‘আলাইহি ওয়া সাল্লাম)-এর কাছে এসে বলল, আমাদের সঙ্গে এমন কিছু লোক দিন যাঁরা আমাদেরকে কুরআন এবং সুন্নাহ্‌ শিক্ষা দেবেন। তখন তিনি আনসারদের সত্তর ব্যক্তিকে তাদের সাথে পাঠালেন। তাদেরকে কুররা (ক্বারী সমাজ) বলা হতো। এঁদের মধ্যে আমার মামা হারামও ছিলেন। তাঁরা কুরআন তিলওয়াত করতেন এবং রাত্রে এর অর্থ অনুধাবন ও শিক্ষায় নিমগ্ন থাকতেন, আর দিনের বেলায় জলাশয়ে গিয়ে পানি এনে মাসজিদে রাখতেন এবং কাঠ সংগ্রহ করে তা বিক্রি করে বিক্রি লব্ধ অর্থে সুফ্‌ফাবাসীগণ এবং নিঃস্ব ফকীরদের জন্যে আহার্য সামগ্রী ক্রয় করতেন। এঁদেরকে নবী (সাল্লাল্লাহু ‘আলাইহি ওয়া সাল্লাম) তাদের সঙ্গে পাঠিয়েছিলেন। ওরা তাঁদের উপর আক্রমণ করলো এবং তাঁরা গন্তব্যস্থলে পৌঁছার পূর্বেই তাঁদেরকে হত্যা করলো। তখন তাঁরা বললেন, হে আল্লাহ ! আমাদের পক্ষ থেকে আমাদের নাবীর নিকট সংবাদ পৌছিয়ে দিন যে, আমরা আপনার সন্নিধানে পৌছে গিয়েছি এবং আপনার প্রতি সন্তুষ্ট রয়েছি। আর আপনিও আমাদের প্রতি সন্তুষ্ট রয়েছেন। রাবী বলেন, এক লোক আনাস (রাঃ)-এর মামা হারাম (রাঃ)-এর পিছন দিক দিয়ে এসে বর্শা দিয়ে বিদ্ধ করে হত্যা (শহীদ) করে দিল। হারাম (রাঃ) বলে উঠলেন, কা’বার প্রভুর কসম! আমি সাফল্যমন্ডিত হয়েছি। তখন রসূলুল্লাহ (সাল্লাল্লাহু ‘আলাইহি ওয়া সাল্লাম) তাঁর সাহাবীগণকে লক্ষ্য করে বললেন, তোমাদের ভাইগন নিহত হয়েছেন। আর (অন্তিম মুহূর্তে) তাঁরা বলেছেন, হে আল্লাহ! আমাদের নাবীকে সংবাদ পৌছিয়ে দিন যে, আমরা আপনার সন্নিধানে পৌছে গেছি এ অবস্থায় যে, আমরা আপনার প্রতি সন্তুষ্ট আর আপনিও আমাদের প্রতি সন্তুষ্ট। (সহীহ মুসলিম : ই.ফা. ৪৭৪৬, ই.সে. ৪৭৬৫)
উকবা ইবনে হারিস

উকবা ইবনে হারিস মুহাম্মাদের সাহাবা ছিলেন, কিন্তু তিনি যখন পৌত্তলিক ছিলেন, তখন সে মুহাম্মাদের শত্রু ছিলেন। মুসলিম পণ্ডিত সাফিউর রহমান মোবারকপুরীর মতে, তিনি যখন পৌত্তলিক ছিলেন, তখন কুরাইশ খুবিব বিন আদিকে আল রাজি অভিযানের সময় উকবা ইবনে হারিসের দ্বারা ক্রুশে বিদ্ধ করার আদেশ দেন, কারণ তিনি উকবা ইবনে হারিসের পিতাকে হত্যা করেছিলেন।
উকবা ইবনে হারিস দ্বারা খুবিব বিন আদিকে হত্যার কথা সহিহ বুখারীতে নিম্নরূপ উল্লেখ করা হয়েছে:
আবদুল্লাহ ইবনে তারিক

আবদুল্লাহ ইবনে তারিক ইসলামী নবী মুহাম্মাদের একজন সাহাবা ছিলেন। তিনি আল রাজি অভিযানের সময় তিনি নিহত হন। ৬২৫ সালে কিছু লোক অনুরোধ করেছিল যে মুহাম্মাদ তাদেরকে ইসলাম শেখানোর জন্য প্রশিক্ষক প্রেরণ করুন, তবে এই পুরুষদেরকে খুজায়মাহের দুটি উপজাতির দ্বারা ঘুষ দেওয়া হয়েছিল, যারা মুহাম্মাদের অনুসারীদের দ্বারা খালিদ বিন সুফিয়ান হত্যার প্রতিশোধ চেয়েছিল এবং তারা মুসলমানকে হত্যা করেছিল। আসিম ইবনে সাবিতকে হত্যার পরে হুডাইল তার মাথা বিক্রি করতে চেয়েছিল।
তবে, মুসলমানরা মুশরিকদের প্রতিশ্রুতি বিশ্বাস করতে অস্বীকার করেছিল এবং লড়াই করেছিল। জায়েদ বিন আল দাসিন্নাহ, খুবায়েব ইবনে আদি এবং আবদুল্লাহ ইবনে তারিক ব্যতীত সমস্ত মুসলমানকে হত্যা করা হয়েছিল। এই তিনজন মুসলমান আত্মসমর্পণ করে এবং তাদের মক্কায় বিক্রি করার জন্য বন্দী হিসেবে নিয়ে যাওয়া হয়।
১৯৫৫–৫৬ ইউরোপীয় কাপ

১৯৫৫–৫৬ ইউরোপীয় কাপ ইউরোপীয় কাপের প্রথম আসর ছিল, এটি উয়েফার প্রধান ক্লাব ফুটবল প্রতিযোগিতা ছিল। এই প্রতিযোগিতাটি ১৯৫৫ সালের ৪ঠা সেপ্টেম্বর হতে ১৯৫৬ সালের ১৩ই জুন তারিখ পর্যন্ত অনুষ্ঠিত হয়েছে। ১৯৫৬ সালের ১৩ই জুন তারিখে ফ্রান্সের প্যারিসের পার্ক দে প্রাঁসে আয়োজিত এই প্রতিযোগিতার ফাইনালে স্পেনের ক্লাব রিয়াল মাদ্রিদ ৪–৩ গোলের ব্যবধানে ফ্রান্সের ক্লাব রেঁসকে হারিয়েছে প্রথমবারের মতো শিরোপা জয়লাভ করে।
ফরাসি ফুটবল ম্যাগাজিন ল'একিপে ইউরোপের প্রতিনিধি এবং মর্যাদাপূর্ণ ক্লাবের ভিত্তিতে ইউরোপীয় কাপের প্রথম পাঁচটি আসরে অংশ নেওয়া ক্লাব নির্ধারণ করেছিল। মূলত নির্বাচিত দলগুলোর মধ্যে থেকে দ্য ফুটবল অ্যাসোসিয়েশন ইংল্যান্ডের চেলসিকে অংশগ্রহণ থেকে বিরত রেখেছিল, যারা এই প্রতিযোগিতাকে ঘরোয়া ফুটবলের জন্য বিভ্রান্তি ভেবেছিল; একই কারণে তারা স্কটিশ চ্যাম্পিয়ন আবেরডিনকে এই প্রতিযোগিতায় অন্তর্ভুক্ত হতে সম্মতি প্রদান করেনি। চেলসির স্থলে পোল্যান্ডের গোভার্দিয়া ওয়ারশ এই প্রতিযোগিতায় অংশ নিয়েছিল। এছাড়াও, হল্যান্ড স্পোর্ট, বুদাপেস্ট হনভেদ এবং বি কে কোপেনহেগেন যথাক্রমে নেদারল্যান্ডস, হাঙ্গেরি এবং ডেনমার্কের প্রতিনিধিত্ব হওয়ার সুযোগ প্রত্যাখ্যান করেছিল; তাদের স্থলে যথাক্রমে পিএসভি আইন্দোভেন, ভরোস লবোগো এবং এজিএফ আরহুস এই প্রতিযোগিতায় অংশগ্রহণ করেছিল। ১৯৫৭ সালে পশ্চিম জার্মানিতে একীভূত করার পর, জারলান্ডের এক প্রতিনিধি সমন্বিত এটি উয়েফার একমাত্র প্রতিযোগিতা ছিল।
প্রথম রাউন্ডের প্রতিপক্ষ আয়োজকদের দ্বারা নির্ধারণ করা হয়েছিল, যা ভবিষ্যতের সকল ইউরোপীয় কাপ ম্যাচের ক্ষেত্রে যেমন পদক্ষেপ গ্রহণ করা হয়েছে তেমন ছিল না।
জায়েদ বিন আল দাসিন্নাহ

জায়েদ বিন আল দাসিন্নাহ ছিলেন ইসলামী নবী মুহাম্মদের সহচর। আল রাজি অভিযানের সময় তিনি নিহত হন। ৬২৫ সালে কিছু লোক অনুরোধ করেছিল যে মুহাম্মদ তাদেরকে ইসলাম শেখানোর জন্য প্রশিক্ষক প্রেরণ করুন, তবে এই পুরুষদের খুজায়মাহের দুটি উপজাতির দ্বারা ঘুষ দেওয়া হয়েছিল যারা মুহাম্মদের অনুসারীদের দ্বারা খালিদ বিন সুফিয়ান হত্যার প্রতিশোধ চেয়েছিল এবং তারা মুসলমানকে হত্যা করেছিল 
আসীম ইবনে সাবিতকে হত্যার পরে হুডাইল তার মাথা বিক্রি করতে চেয়েছিল। জায়েদ বিন আল দাসিন্নাহ সাফওয়ান ইবনে উমাইয়ার কাছে বিক্রি হয়েছিল। আবু সুফিয়ান মুহাম্মদের জীবনের বিনিময়ে নিজের জীবন বাঁচাতে চেয়েছিল। তবে জায়েদের মুহাম্মদের প্রতি এত ভালোবাসা ছিল যে তিনি চাননি যে মুহাম্মদকে আঘাত করা হোক। 
মুসলিম পণ্ডিত সাফিউর রহমান মোবারকপুরীর মতে জায়েদ বিন আল-দাতিনাহ সাফওয়ান ইবনে উমাইয়াকে কিনেছিলেন এবং তিনি জায়েদ বিন আল দাসিন্নাহকে হত্যা করেছিলেন কারণ তিনি তার পিতাকে হত্যা করেছিলেন।
ওয়াকিদ ইবনে আবদুল্লাহ

ওয়াকিদ ইবনে আবদুল্লাহ ছিলেন মুহাম্মদ (সাঃ) এর সাহাবী যিনি মুহাম্মদ (সাঃ) এর আমলে নাখলা রাইদে অংশ নিয়েছিলেন। তিনিই প্রথম ব্যক্তি যিনি ইসলামী যুদ্ধে কাউকে হত্যা করেছিলেন। সংঘটিত সংক্ষিপ্ত যুদ্ধে ওয়াকিদ ইবনে আবদুল্লাহ কুরাইশ কাফেলার নেতার দিকে তীর চালিয়ে আমর ইবনে হাদরামিকে হত্যা করেছিলেন। মুসলমানরা দু'জন কুরাইশ উপজাতির সদস্যকে বন্দী করেছিলেন। নওফাল ইবনে আবদুল্লাহ পালাতে সক্ষম হন। মুসলিমরা উসমান ইবনে আবদুল্লাহ এবং আল-হাকাম ইবনে কেসানকে বন্দী হিসাবে গ্রহণ করেন। আবদুল্লাহ ইবনে জাহশ গনিমতের সাথে দুজন বন্দীকে নিয়ে মদিনায় ফিরে আসেন।